O ieşire nervoasă, nedemnă de un preşedinte. S-a întâmplat joi seara, când Traian Băsescu a jignit, joi, Antena 3, refuzând să vadă dezvăluirile făcute depostul de televiziune, şi anume ancheta PDL-Gazprom-Ioana Băsescu.



Reporterul Antenei 3 nici nu a apucat să-i adreseze întrebarea pe care dorea, că imediat după ce s-a prezentat şi spus că este de la Antena 3, şefului statului a şi venit cu replica: "postul de propangandă, dezinformare şi înşelare a românilor".



"Nu este un meci între mine şi dvs, eu am o întrebare la care sper să obţin un răspuns", i-a spus jurnalistul.



Întrebat cum a reacţionat când fiica sa l-a înştiinţat că lucrează pentru o subsidiară a Gazprom, afirmaţie pentru care Antena 3 are şi mărturii, dosare, preşedintele a răspuns:



"Minţiţi! Dle ziarist, pentru că minţiţi, fata mea nu a obţinut niciodată bani de la Gazprom. (...) Nu vă contrazic că Ioana poate avea legalizare de acte. Cum vă permiteţi să spuneţi că a luat bani de la Gazprom?"



Iată, în videoul de mai sus, întregul dialog dintre preşedintele Traian Băsescu şi jurnalistul Antenei 3.



O reţea de evazionişti cu puternice conexiuni politice şi protecţie la nivel înalt a profitat din plin de interesele în România ale unui gigant în petrol şi gaze naturale. A obţinut sume uriaşe din deschiderea uşilor pe teritoriul românesc. Partea leului din afacere a luat-o notarul Ioana Băsescu. Prin cabinetul său, au fost legalizate multe din tranzacţiile colosului în România.





